
З А П О В Е Д

№ 1026

гр. Кърджали, 23.09.2026 г.

На основание чл.44, ал.2 от ЗМСМА, чл.183, ал.3 от Изборния кодекс и Решение на Народното събрание от 31.07.2026 г., обн., ДВ, бр. 70 от 04.08.2026 г. за насрочване на избори за президент и вицепрезидент на Република България  на 25 октомври 2026 г.,

З А П О В Я Д В А М:

	І. Определям местата за поставяне на агитационни материали на предизборната кампания на политическите партии, коалиции от партии и инициативни комитети на територията на община Кърджали, както следва:
          1. Четири броя стени на оградата на училище „П.К.Яворов” – ниската част на оградата”;
           2. Подпорните стени на ул.”Климент Охридски” срещу сградата на ОКС;
           3. Ж.К. „Възрожденци” – подпорната стена по бул. „Христо Ботев”, в участъка от спирката под бл.15 до ул.”Петър Берон”;
           4. Кв. „Веселчани” – подпорната стена на спирката до кръстовището на бул.”Беломорски” с ул.”Осми март”;
           5. Подпорната стена по ул.”Първи май” в участъка от спирката срещу завод „Орфей” до ул.”Мургаш”;
           6. Кв. „Гледка” – оградата на Пощенския клон;
           7. Подпорната стена на ул. ,,Капитан Петко войвода“ в кв. ,,Студен кладенец“ – на строителен техникум;
           8. Таблата за обяви, афиши и съобщени, намиращи се на:
            - до бл.”Спартак”;
            - в градината пред ресторант „Москва”;
            - на бул.”Беломорски” до бл.”Младост”;
            - ул.”Металург” до бл.”Вихрен” и трафопоста срещу него – до кафето;
            - пред ДКТ „Димитър Димов” – зад сградата;
            - ул.”Мара Михайлова” – до Културния дом;
            - бул. „България” – до бившата сграда на ОНС;
            - ул.”Металург” – срещу старата сграда на СМК;
            - ул.”Металург” – срещу ЦДГ „Чайка”;
            - ул. „Първи май” – срещу Пощенски клон на бул.”Беломорски”;
            - ул.”Осми март” – спирката пред бензиностанция „Лукойл”;
            - ж.к. „Възрожденци” – пред бл.21;
	- Пазара;
	- Автогарата;
	- ж.к. „Възрожденци” – 100 –ните блокове;
	- кв. Студен кладенец”;
	- на входа на болницата;
	- на входа на поликлиниката

	ІІ. Агитационните материали могат да се поставят и на други места на територията на община Кърджали.
	ІІІ. Забранявам поставянето на агитационни материали на партии, коалиции и инициативни комитети в изборните помещения, както и на разстояние, по-малко от 50 метра от входа на сградата, в която е изборното помещение, през изборния ден и до края на гласуването.
	ІV. Агитационните материали могат да се поставят на сгради, огради и витрини само след разрешение на собственика или управителя на имота.
           V.  Кметовете на кметства определят местата за поставяне на агитационните материали на територията на кметството, без училищата и сградите на кметствата.
           VІ. Забранявам унищожаването и заличаването на агитационните материали, поставени на тези места по установения ред до края на изборния ден.
           VІІ. Таблата да бъдат приведени във вид годен за ползване, както и почистени след изборите от партиите, коалициите от партии и инициативните комитети, които са използвали определените места за агитационни материали.
           Настоящата заповед да се доведе до знанието на Районната избирателна комисия, представителите на партиите, коалициите от партии, инициативните комитети и кметовете на кметства.
           Контрол по изпълнение на заповедта възлагам на началника на РУ „Полиция” – Кърджали и на началник отдел „Икономика и контрол“ в Общинска администрация – Кърджали.

